අමාත්‍යාංශවල දැනට සේවය කරන උපදේශකවරුන්ගේ සේවා කාලය ඊයේ (30) සිට අහෝසිකොට ඇත.ඇමැති මණ්ඩලය සඳහා අලුතින් පත් කරනු ලැබූ ඇමැතිවරුන් විසින් තම අමාත්‍යාංශ වෙත පවරනු ලැබූ විෂයයන් හා කාර්යයන් සැලකිල්ලට ගනිමින් තම අමාත්‍යාංශ සඳහා උපදේශකවරුන් පත් කිරීම අවශ්‍ය වන්නේද යන්න සමාලෝචනය කරන තෙක් අමාත්‍යාංශවල දැනට සේවයේ යෙදී සිටින උපදේශකවරුන්ගේ සේවය ඊයේ සිට අවසන් වන බව දන්වා ඇමැති මණ්ඩල ලේකම් සුමිත් අබේසිංහ මහතා විසින් සියලුම අමාත්‍යාංශ ලේකම්වරුන් වෙත චක්‍රලේඛයක් නිකුත් කර ඇත.වෙනත් රාජ්‍ය ආයතනවලින් ද්විතීය පදනම මත පත් කරන ලද උපදේශකවරුන් වෙතොත් අද (01) සිට කලින් සේවය කළ රාජ්‍ය ආයතනයට ඔවුන් ආපසු යැවිය යුතු බවද තව දුරටත් එහි සඳහන් කර ඇත.